อนันดาฯประเดิมกฎมาร์เก็ตแคปขายไอพีโอ7พันล.
&#8220;อนันดา ดีเวลลอปเม้นท์&#8221; ประเดิมเกณฑ์มาร์เก็ตแคปตั้งเป้าระดมทุน 6,000-7,500 ล้านบาท เข้าตลาดฯ ธ.ค.นี้ ชูจุดแข็งบริหารคอนโดกลางกรุงติดรถไฟฟ้า
5 พ.ย. 2555

“อนันดา ดีเวลลอปเม้นท์” ประเดิมเกณฑ์มาร์เก็ตแคปตั้งเป้าระดมทุน 6,000-7,500 ล้านบาท เข้าตลาดฯ ธ.ค.นี้ ชูจุดแข็งบริหารคอนโดกลางกรุงติดรถไฟฟ้า 
นายชานนท์ เรืองกฤตยา ประธานเจ้าหน้าที่บริหาร บริษัท อนันดา ดีเวลลอปเม้นท์ บริษัทพัฒนาคอนโดมิเนียมติดสถานีขนส่งมวลชนระบบรางเขตกรุงเทพมหานคร (กทม.) ภายใต้ชื่อ IDO กล่าวว่า บริษัท ฃใช้เกณฑ์มาร์เก็ตแคปจะกระจายหุ้นให้กับประชาชนครั้งแรก (ไอพีโอ) จำนวน 1,333 ล้านหุ้น ปลายเดือนนี้ พาร์ หุ้นละ 10 สตางค์ หุ้นที่กระจายเท่ากับ 3540% หลังขายหุ้นบริษัทมึทุนเรียกชำระแล้ว 333.3 ล้านบาท
บริษัทจะโรดโชว์ในประเทศในสัปดาห์นี้ หลังจากนั้นก็จะเดินทางไปต่างประเทศที่ฮ่องกง สิงคโปร์ ลอนดอน และอัมสเตอร์ดัม 
“เราหวังว่าจะขายหุ้นไอพีโอครึ่งหนึ่งให้นักลงทุนต่างชาติและนักลงทุนในประเทศอีกครึ่งหนึ่ง” นายชานนท์ กล่าว
บริษัท อนันดา มีเป้าหมายที่จะระดมทุนประมาณ 6,000-7,500 บาท เพื่อนำเงินไปขยายการลงทุนในโครงการใหม่ๆ และคืนหนี้กู้ 2,500 ล้านบาท ให้กับธนาคารกรุงไทย บริษัทกู้ยืมเงินมาตั้งแต่ปลายปี 2553 จำนวน 4,800 ล้านบาท เพื่อมาซื้อหุ้นคืนจากกองทุนต่างประเทศ ในบริษัท อนันดา ดีเวลลอปเม้นท์ทู (AD2) ซึ่งอยู่ระหว่างพัฒนาคอนโดมิเนียม 12 โครงการ ใกล้กับสถานีรถไฟฟ้าใน กทม.
นอกจากนี้ บริษัทจะนำเงิน 1,000 ล้านบาท ไปซื้อหุ้น 48.26% ในบริษัท อนันดา ดีเวลลอปเม้นท์วัน (ADO) จากกองทุน TMW ANANDA GmbH ซึ่งพัฒนาหมู่บ้านจัดสรรบริเวณใกล้เคียงสนามบินสุวรรณภูมิ
“เราซื้อหุ้นคืนมาในราคาที่ดีมากและมูลค่าทางบัญชีของบ้านจัดสรรทั้งหมดสูงถึง 2,600 ล้านบาท”